Voitto Jalava

Voitto Armas Jalava (11. toukokuuta 1924 Kajaani – 19. heinäkuuta 1994) oli suomalainen pikajuoksija. Hän edusti Helsingin Kisa-Tovereita vuoteen 1947 ja sittemmin Helsingin Jyryä.

Jalava voitti 100 metrin juoksun Suomen-mestaruuden Tampereella 1947 ajalla 11,0. Hän saavutti samalla matkalla SM-hopeaa 1942, 1943, 1945, 1946 ja 1948.

Jalava edusti Suomea maaotteluissa vuosina 1945–1949. Hän voitti 100 metrin maaottelujuoksun Brysselissä 1946 ja Kööpenhaminassa 1947.

Jalava juoksi 100 metrin ennätyksensä 10,8 Helsingissä 11. syyskuuta 1946. 200 metriä hän juoksi parhaimmillaan aikaan 22,4 Helsingissä 5. lokakuuta 1947.

Lähteet 

Suomalaiset pikajuoksijat
Vuonna 1924 syntyneet
Vuonna 1994 kuolleet